ODGOVORNOST ZA HUJŠO POSLEDICO

# I. KVALIFICIRANO KAZNIVO DEJANJE

* za **kvalificirano kaznivo dejanje** gre, če se temeljnemu kaznivemu dejanju pridruži še kakšna posebna okoliščina, ki jo navaja zakonski opis *(način in sredstva, kraj in čas izvršitve kaznivega dejanja)*
* za kvalificirano kaznivo dejanje so predpisani strožji kazenski okviri
* **v zvezi z vsemi okoliščinami**, ki jih zakonodajalec navaja v zakonskem opisu kvalificiranega kaznivega dejanja, **mora biti podan storilčev naklep**, vsaj eventualni naklep

# II. KAZNIVO DEJANJE, KVALIFICIRANO S HUJŠO POSLEDICO

* za **kaznivo dejanje, kvalificirano s hujšo posledico** gre, če iz temeljnega kaznivega dejanja **nastane hujša posledica**, je sicer vsebinsko enaka tisti, ki je kot prepovedana posledica določena v temeljnem kaznivem dejanju, ampak njena intenzivnost je hujša, večja *(primer: storilčev naklep zavzame le hudo telesno poškodbo druge osebe po 135/1, vendar poškodovani kasneje zaradi te poškodbe umre, čeprav storilec smrti ni hotel in vanjo ni privoli, gre za 135/2)*
* pri kaznivem dejanju, kvalificiranem s hujšo posledico, hujša posledica nastane zaradi **storilčeve malomarnosti**
* **pogoji za uporabo instituta kaznivega dejanja, kvalificiranega s hujšo posledico**:
* da ga KZ določa
* da glede hujše posledice storilcu ni možno očitati naklepa
* da je med storilčevim ravnanjem in hujšo posledico podana vzročna zveza
* da je glede hujše posledice storilcu možno očitati malomarnost

# II. ODGOVORNOST ZA HUJŠO POSLEDICO

* hujša posledica, ki je nastala iz temeljnega kaznivega dejanja, pa ni bila v storilčevem naklepu se ne sme kar "pripisati" storilcu in mu odmeriti kazen, ki je za takšno hujšo posledico predpisana
* če hoče sodišče izreči strožjo kazen, ki je predpisana za kaznivo dejanje, kvalificirano s hujšo posledico, mora ugotoviti **naklep za temeljno kaznivo dejanje** in **malomarnost glede hujše posledice**
* če storilcu ni mogoče očitati malomarnosti glede hujše posledice, je hujša posledica nastala po naključju
* če pa sodišče ugotovi naklep tudi za hujšo posledico, imamo opraviti s stekom temeljnega kaznivega dejanja in hujše posledice kot samostojnega kaznivega dejanja
* **razlika med kaznivim dejanjem iz malomarnosti in kaznivim dejanjem, kvalificiranim s hujšo posledico**
* dejanji se razlikujeta glede na krivdo storilca – kaznivo dejanje iz malomarnosti je vseskozi malomarno, kazniva dejanja, kvalificirana s hujšo posledico pa se začnejo naklepno
* izvršitev kaznivega dejanja je naklepna, glede nastale hujše posledice pa storilcu lahko očitamo malomarnost
* **razlika med kvalificiranim kaznivim dejanjem in kaznivim dejanjem, kvalificiranim s hujšo posledico**
* pri kvalificiranem kaznivem dejanju tudi nastane hujša posledica kot je v temeljnem kaznivem dejanju, vendar ima storilec glede te hujše posledice naklep, glede vseh okoliščin, ki jih zakonodajalec navaja v zakonskem opisu kvalificiranega kaznivega dejanja, mora biti podan storilčev naklep

pri kaznivem dejanju, kvalificiranim s hujšo posledico pa ima storilec naklep samo glede temeljnega kaznivega dejanja, hujša posledica pa nastane iz malomarnosti